CELEX: 62009CO0381
Language: bg
Date: 2010-07-07 00:00:00
Title: Определение на Съда (седми състав) от 7 юли 2010 г.#Gennaro Curia срещу Ministero dell'Economia e delle Finanze и Agenzia delle Entrate.#Искане за преюдициално заключение: Corte suprema di cassazione - Италия.#Член 104, параграф 3, първа алинея от Процедурния правилник - Шеста директива ДДС - Приложно поле - Случаи на освобождаване от ДДС - Член 13, част Б, буква г), точка 1 - Предоставяне, договаряне и управление на кредити - Лихварска дейност - Дейност, която е незаконна съгласно националното законодателство.#Дело C-381/09.

Определение на Съда (седми състав) от 7 юли 2010 г. — Gennaro Curia/Ministero dell’Economia e delle Finanze и Agenzia delle
            Entrate
      (Дело C‑381/09)
      „Член 104, параграф 3, първа алинея от Процедурния правилник — Шеста директива ДДС — Приложно поле — Случаи на освобождаване от ДДС — Член 13, част Б, буква г), точка 1 — Предоставяне, договаряне и управление на кредити — Лихварска дейност — Дейност, която е незаконна съгласно националното законодателство“
      1.                     Данъчни разпоредби — Хармонизиране на законодателствата — Данъци върху оборота — Обща система на данъка върху добавената стойност —
            Материален обхват (Директива 77/388 на Съвета) (вж. точки 18—20 и диспозитива)
      2.                     Данъчни разпоредби — Хармонизиране на законодателствата — Данъци върху оборота — Обща система на данъка върху добавената стойност —
            Случаи на освобождаване, предвидени в Шеста директива — Случаи на освобождаване на сделките по предоставяне на кредити (член 13,
            част Б, буква г), точка 1 от Директива 77/388 на Съвета) (вж. точки 18—20 и диспозитива)
      Предмет
      
         
               Преюдициално запитване — Тълкуване на член 13, част Б, буква г), точка 3 от Шеста директива 77/388/ЕИО на Съвета от 17 май
                  1977 година относно хармонизиране на законодателствата на държавите членки относно данъците върху оборота — обща система на
                  данъка върху добавената стойност: единна данъчна основа (ОВ L 145, стр. 1) — Случаи на освобождаване — Операции по предоставяне,
                  договаряне и управление на кредити — Лихварска дейност, която е незаконна съгласно националното законодателство
               
            Диспозитив
      Лихварската дейност, която представлява престъпление по националното наказателно право, попада, въпреки незаконния си характер,
         в приложното поле на Шеста директива 77/388/ЕИО на Съвета от 17 май 1977 година относно хармонизиране на законодателствата
         на държавите членки относно данъците върху оборота — обща система на данъка върху добавената стойност: единна данъчна основа.
         Член 13, част Б, буква г), точка 1 от тази директива трябва да се тълкува в смисъл, че държава членка не може да облага тази
         дейност с данък върху добавената стойност, при положение че съответстващата ѝ дейност по предоставяне на парични заеми с незавишени
         лихви е освободена от този данък.